আবার বলি, বাংলাদেশের বেনজির ছাত্র আন্দোলনকে ঘিরে বিতর্ক দানা বেঁধেছে। এ আন্দোলন স্বতঃস্ফূর্ত, নাকি নেপথ্যে কোনও কায়েমি স্বার্থের উস্কানি, নানা মত রয়েছে তা নিয়ে। মত, পাল্টা মত থাকতেই পারে। বিতর্কও স্বাগত। কিন্তু প্রশাসনের বিরুদ্ধে অসন্তোষ তুঙ্গস্পর্শী না হলে এ ভাবে গোটা দুনিয়ার নজর কেড়ে নিতে পারে না একটা ছাত্র আন্দোলন। বাংলাদেশের শাসককুলকে সতর্ক হতে হবে অতএব। এই বেনজির আন্দোলনের ইতিবাচক প্রেক্ষিতটাকে ইতিবাচক ভঙ্গিতেই বোঝার চেষ্টা করতে হবে। নেতিবাচক ইঙ্গিতগুলোর কারণ নিবারণে অবিলম্বে পদক্ষেপ করতে হবে। তাতে বাংলাদেশের মঙ্গল তো বটেই, মঙ্গল দেশটার শাসককুলেরও।